BASES REGULADORAS PARA A CONCESIÓN POR CONCORRENCIA COMPETITIVA DE PRÉSTAMOS SEN XUROS A MUNICIPIOS DA PROVINCIA DE PONTEVEDRA, ANO 2019
ADMINISTRACIÓN LOCAL — Provincial — Deputación Provincial (Subvencións e axudas, 14/01/2019)

Constitúe o obxecto xeral destas bases regular a concesión de préstamos sen xuros a longo prazo destinados a financiar os investimentos dos concellos que reúnan os requisitos e as condicións establecidos nelas e, excepcionalmente, a concesión de préstamos a curto prazo con destino ao financiamento de operacións de tesourería. A Deputación de Pontevedra subvenciona a totalidade dos xuros destes préstamos, polo que, de acordo co disposto no artigo 2.4. h da Lei 38/2003, de 17 de novembro, xeral de subvencións (LXS), se rexerán por esta lei e terán a consideración xurídica de subvencións. Así mesmo, serán aplicables o seu Regulamento, aprobado polo Real decreto 887/2006, de 21 de xullo (RLXS), e o Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais (TRLRFL). Para financiar este programa existe consignación na aplicación 942.9420.821.20 do Orzamento provincial para o exercicio 2019, cun crédito inicial de un millón de euros (1.000.000,00 €). De non esgotarse este crédito poderíanse promover outras convocatorias, con estrita suxeición a estas bases e, asemade, este pode ser ampliado mediante os distintos expedientes de modificacións de crédito (artigos 58 e 59 do RLXS). Poderán presentar solicitudes os concellos da provincia de Pontevedra cunha poboación inferior a 50.000 habitantes, de acordo co último padrón ou actualización publicados polo INE. Con cargo a este programa pódense conceder préstamos sen xuros para as seguintes finalidades: Os préstamos que concede a Deputación a través do Servizo de Cooperación terán as seguintes características: O prazo para presentar as solicitudes será de 20 días hábiles contados desde o día seguinte ao da publicación da convocatoria no Boletín Oficial da Provincia de Pontevedra (BOPPO). A solicitude presentarase obrigatoriamente por medios electrónicos a través do formulario normalizado dispoñible na sede electrónica da Deputación de Pontevedra, http://sede.depo. gal. Se algún concello presenta a súa solicitude presencialmente requiriráselle que a emende a través da súa presentación electrónica. Para estes efectos considerarase como data de presentación da solicitude aquela na se realice a emenda. Para a presentación das solicitudes a sede electrónica da Deputación admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistema de usuario e contrasinal) e certificados electrónicos (incluído o DNIe). Para a tramitación deste procedemento consultaranse automaticamente os datos incluídos nos formularios elaborados pola Deputación Provincial: En caso de que os concellos interesados se opoñan ás devanditas consultas deberán indicalo no cadro correspondente habilitado no formulario de inicio e achegar os documentos correspondentes. Excepcionalmente, en caso de que algunha circunstancia imposibilitase a obtención dos citados datos poderase solicitar a presentación dos documentos correspondentes. Os concellos interesados achegarán coa solicitude a seguinte documentación: Para a liña 1, investimentos: Para a liña 2, operacións de tesourería: A documentación deberá presentarse electronicamente. Se algún concello presenta a documentación presencialmente requiriráselle que a emende a través da súa presentación electrónica. Para estes efectos, considerarase como data de presentación aquela na que fose realizada a emenda. En caso de que algún dos documentos que se deben presentar de forma electrónica superase os tamaños máximos establecidos ou tivese un formato non admitido pola sede electrónica da Deputación de Pontevedra permitirase a presentación de forma presencial dentro dos prazos previstos. Non será necesario achegar os documentos (por exemplo, os proxectos) que xa fosen presentados anteriormente. Para estes efectos o concello deberá indicar en que momento e ante que órgano administrativo presentou os citados documentos. No suposto de imposibilidade material de obter o documento o órgano competente poderá requirirlle ao concello interesado a súa presentación. Todos os trámites administrativos que os concellos deban realizar durante a tramitación deste procedemento deberán realizarse electronicamente a través do modelo “instancia xenérica” dispoñible na sede electrónica da Deputación de Pontevedra, http://sede.depo. gal. Se a solicitude non reúne os datos esixidos na convocatoria ou calquera dos previstos no artigo 66 da LPACAP requiriráselle ao concello interesado, de conformidade co establecido no artigo 68 desta, que nun prazo de 10 días hábiles emende as faltas ou presente os documentos preceptivos, indicándolle que, en caso de non facelo, se terá por desistido da súa solicitude, que se arquivará sen máis trámites. As notificación de acordos e actos administrativos practicaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través da Carpeta Ciudadana e da Dirección Electrónica Habilitada única. Ambos sistemas son accesibles desde a sede electrónica da Deputación de Pontevedra (http://sede.depo. gal). As notificacións entenderanse practicadas no momento en que se produza o acceso ao seu contido, entendéndose rexeitada cando transcorresen 10 días naturais desde a posta a disposición da notificación sen que se acceda ao seu contido. O sistema remitiralle aos concellos interesados avisos da posta a disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos a Deputación de Pontevedra practicaraa polos medios previstos na normativa reguladora do procedemento administrativo común. Os préstamo, que se concederán por concorrencia competitiva, outorgaranse de acordo coas seguintes normas: A instrución do procedemento de concesión de préstamos sen xuros será realizada pola xefa do Servizo de Cooperación, que realizará de oficio cantas actuacións estime necesarias para a determinación, coñecemento e comprobación dos expedientes. Así mesmo, deberá elaborar un informe-proposta no que aplique os criterios de concesión e cuantificación establecidos na base décimo segunda. O informe-proposta, fiscalizado polo Servizo de Intervención, estudarao e avaliarao unha comisión de valoración que, ademais, poderá recabar cantos informes estime necesarios e emitirá unha proposta na que lle suxerirá motivadamente ao órgano competente a concesión e/ou desestimación das solicitudes de préstamos tramitadas. A comisión de valoración é un órgano colexiado composto por: O procedemento de concesión destes préstamos é o de concorrencia competitiva. Despois de transcorrer seis meses a partir do día seguinte ao remate do prazo para presentar a solicitude sen que os interesados obteñan resposta expresa entenderase desestimada a petición. Unha vez adoptado o acordo de concesión poderase solicitar un único cambio ou modificación do seu contido se concorre algunha circunstancia, segundo o establecido nas distintas normas desta convocatoria. Estas circunstancias poderán ser, entre outras: O cambio de aplicación ou modificación da finalidade do préstamo deberase solicitar antes de que finalice o prazo de disposición. Non obstante, en concorrencia competitiva a modificación só será posible en caso de que non se altere a puntuación obtida pola entidade beneficiaria ao aplicar os criterios de concesión. As entidades locais que sexan beneficiarias dun préstamo sen xuros deberán darlle a adecuada publicidade ao financiamento obtido da Deputación. A publicidade debe facerse poñendo anuncios na táboa de edictos, na páxina web do concello e na prensa local nos que se indique o financiamento da Deputación, incluíndo, en todo caso, o logotipo da institución provincial nun lugar visible. Correspóndelle ao Servizo de Comunicación Institucional dar as instrucións que se deben seguir no relativo á imaxe institucional. Para estes efectos, na páxina web www.depo.es están os modelos normalizados dos logotipos, carteis, adhesivos e outras formas de publicidade que deben poñerse. Para dúbidas e/ou aclaracións pódese contactar co Servizo de Comunicación Institucional do organismo provincial a través do enderezo electrónico comunicacion@depo. es ou do teléfono 986 804 100. O pagamento das disposicións do préstamo farase a medida que se xustifique a realización das actuacións ou investimentos que se financien con este; aboarase para cada xustificación que se presente a parte proporcional en relación co custo total do investimento ou actuación. Para percibir o importe do préstamo os concellos beneficiarios deberán presentar obrigatoriamente por medios electrónicos a través do modelo “instancia xenérica” dispoñible na sede electrónica da Deputación de Pontevedra, https://sede.depo. gal, a seguinte documentación: Esixirase a xustificación do 100 % do orzamento ou do proxecto que serviu de base para a concesión do préstamo; en caso de xustificarse un gasto inferior ao 100 % aboarase a parte proporcional deste. Non se procederá ao libramento do préstamo se o concello ten pendente de pagamento cotas de amortización de préstamos contraídos coa Deputación. O prazo para xustificar os préstamos concedidos dentro da liña 1 (investimentos) é de dous anos desde a sinatura do contrato, o mesmo que para a súa disposición, agás que o concello solicite unha prórroga na xustificación/disposición. O prazo para xustificar e dispoñer os préstamos que se concedan ao abeiro da liña 2 será dun ano desde a formalización do contrato. Unha vez vencido o prazo de xustificación sinalado nesta base sen que a entidade beneficiaria presente a documentación xustificativa o Servizo de Cooperación requiriralle que a entregue no prazo improrrogable de quince días. O feito de non presentar a documentación xustificativa neste prazo supoñerá a perda do préstamo sen xuros. Teranse en conta as seguintes indicacións: Os préstamos son compatibles con calquera outra subvención ou axuda pública ou privada, nacional ou comunitaria, destinada a financiar o investimento ou actuación, sempre e cando o importe agregado das subvencións e o préstamo non superen o custo total do investimento. En caso de que o importe agregado das subvencións e o préstamo superen o importe do custo do investimento recortarase o importe do préstamo. Contra o acordo de aprobación destas bases, que pon fin á vía administrativa, poderase interpoñer, no prazo dun mes a partir do día seguinte ao desta publicación (artigos 123 e 124 da LPACAP), un recurso potestativo de reposición ante o mesmo órgano que o ditou, ou ben directamente un recurso contencioso-administrativo perante o Xulgado do Contencioso-Administrativo de Pontevedra, tal e como se prevé no artigo 8 da Lei 29/1998, de 13 de xullo, reguladora da xurisdición contencioso-administrativa, e todo isto no prazo establecido no artigo 46 desta lei, sen prexuízo de que se poida utilizar calquera outro recurso que se estime convinte. Será de aplicación o réxime sancionador previsto na LXS, coas especificacións indicadas na súa disposición adicional décimo cuarta. Estas bases reguladoras publicaranse no Boletín Oficial da Provincia de Pontevedra (BOPPO) e na sede electrónica da Deputación de Pontevedra, http://sede.depo. gal. Por outra parte, de conformidade co previsto nos artigos 17.3) e 20.8. a) da Lei 38/2003, do 17 de novembro, xeral de subvencións, transmitirase á Base de Datos Nacional de Subvencións o texto da convocatoria para a súa publicación na citada base, que será a que lle dea traslado do seu extracto ao BOPPO. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar o procedemento, verificar os datos e documentos que a entidade beneficiaria declare na súa solicitude para comprobar a súa exactitude e levar a cabo todas as actuacións administrativas que, no seu caso, se deriven. A lexitimación para o tratamento baséase no cumprimento dunha tarefa de interese público ou no exercicio de poderes públicos, segundo as normas de rango legal recollidas no apartado “normativa aplicable” dispoñible na ficha do procedemento en https://sede.depo. gal. Serán obxecto de comunicación ás administracións públicas no exercicio das súas propias competencias, ou cando sexa necesario para que a cidadanía poida acceder de forma integral á información relativa a unha materia, os datos persoais obtidos neste procedemento. As persoas interesadas poderán acceder, rectificar e suprimir os seus datos, exercitar outros dereitos ou revogar o consentimento segundo o previsto en https://depo.gal/proteccion-dedatos/exercicio-de-dereitos.Para o non previsto nestas bases contemplarase o establecido nas de execución do Orzamento xeral da Deputación de Pontevedra para o exercicio 2019, na LXS (BOE núm.276, de 18 de novembro de 2003), no seu regulamento (BOE núm.176, de 25 de xullo de 2006), na Lei 9/2007, de 13 de xuño, de subvencións de Galicia, na Ordenanza xeral da Deputación, na normativa de contratos e nas demais disposicións vixentes que resulten de aplicación.